Den tidligere AaB-spiller Nicklas Helenius scorede to gange, da Silkeborg slog AGF i Alka Superligaens nedrykningsspil.

AaB har stadig seks point ned til stregen i nedrykningsspillets pulje to. Det står klart, efter Silkeborg mandag slog AGF på udebane med 3-1. Dermed lykkedes det ikke AGF at rykke tættere på AaB i puljen. AGF forbliver på 28 point. Det samme antal som Viborg, som slog AaB lørdag. Til gengæld er Silkeborg nu oppe på siden af AaB. Begge mandskaber har 34 point. Der resterer fire runder af nedrykningsspillet. AaB tager i næste spillerunde imod AGF hjemme på Aalborg Portland Park.